Document ID: /roh_data/filtered/fineweb-2-filterrobots_roh.jsonl.gz/33671

Per ils giuvens e las giuvnas che fan sport da prestaziun duai la Confederaziun impunder supplementarmain 15 milliuns francs l'onn. En quest senn ha il Cussegl dals chantuns curregì il plan d'acziun dal Cussegl federal, co promover il sport.
Il plan prevesa dapli meds finanzials per Giuventetgna e sport. Plinavant duai l'infrastructura en ils dus centers da sport a Tenero en il Tessin ed a Magglingen sper Bienna vegnir schlargiada.
La promoziun dal sport da prestaziun duai dentant restar sco fin qua. Ils meds finanzials da la Confederaziun na laschian betg tiers d'auzar er questa contribuziun.
RR novitads 20:00